**Weic haaix diuc Faaux Mienh Houz Guen Zuqc**

**Naamh Dong Yaac Ziou nyei Meiv Guoqv Mienh Gox Mienh**

Mouz norm 10 hnangx, Meiv Guoqv (US) hungh jaa cuotv leiz weic saauv **mouz laanh mienh** yiem njiec Meiv Guoqv zuqc maaih norm zaah dimv heuc “faaux mienh houz” (census). Dieh norm faaux mienh houz oix jiez gorn yiem Fa’Hlaax 2020, yaac oix hnangv haaix nor bun-dunx taux $800 corng (billion) yiem zuangx zangc (federal) bun njiec nyei zinh soux oix nzie-weih gormx deic-bung nyei zuangx horngc zangc.

**MEIH MBUO HIUV NYEI FAI?**

A’lamh taux 14% nyei Namh Dong Yaac Ziou nyei Meiv Guov Mienh (SEAAs) yiem Meiv Guoqv hnyangx-jeiv 55 fai gauh gox nyei, gauh camv jiex se yiem Vietnaam nyei horngc zangc taux 19.4% caux aiv jiex nyei se yiem Baeqc Miuh nyei horngc zangc jang taux 7% hnangv.[[1]](#footnote-1)

Maiv gunv Naamh Dong Yaac Ziou nyei Meiv Guoqv Mienh (SEAAs) benx yietc norm gauh lunx nyei horngc zangc beiv caux Meiv Guoqv nyei baeqc fingx, Yaac Ziou Naamh Dong Maiv Guoqv nyei loz yiemc mienh corc maaih yietc nyungc funx benx nqaeqv nqenx jienv nyei, beiv hnangv:

* Caa zuqc gorngv Anggitv waac nyei jauv
* Caa zuqc bieqc bouc caux jaa-muotc nyei jauv
* Zinh nyaanh zoqc fai yiem ga’naanh nyei bouc daauh
* Kauv hoqc aiv maiv zaaic mbaengc hoqc kauv nyei jauv
* Maaih hmuangv doic hiaangx (hlo)

**A’loc Naaic nyei Waac-Naaic**

**WEIC HAAIX NYUNGC MIENH GOX MIENH ZUQC GUNV TAUX FAAUX MIENH HOUZ?**

Saauv faaux mienh houz weic tengx dingc zinh koux oix zuqc fungx bieqc gong kor weic mienh jomc mienh caux mienh gox mienh, hnangv domh mienh horqc nyei gong kor, heng-wangc caux hoqc kauv nzie-weih hei-weih (zoux maiv duqv gong) nyei mienh, nzie-weih taux dongh domh mienh gorngv Anggitv waac maiv mbiaangc nyei, tengx domh zuangx, hnangv food stamps caux Medicaid, Medicare, healthcare, hospitals, section 8 affordable housing, mienh gox mienh nyei gong nyei gong kor, zungv maaih gauh camv naaic. Meih dau taux faaux mienh houz, meih tengx dingc horpc bun meih caux meih nyei hmuangv doic nyei buonc duqv baengh yuonh yiem $800 corng (billion) zuangx zangc (federal) bun njiec nyei zinh soux weic bun taux meih maaih heng-wangc nyei kounx naanh caux wangc siangx nyei jauv.

**SE GORNGV YIE MAIV MAAIH COMPUTER**

**YIE HNANGV HAAIX HAIH BIEQC BUONC ZOUX?**

Meih haih bieqc buonc yiem faaux mienh houz yangh finx waac fai dinh yiem zeiv-daan. Nziex mouz buonc mienh maiv duqv zipv nzengc yiem juix cuotv daauh baan nyei fienx, yietc zungv biauv zong mienh dongh maiv duqv dau waac-naaic yiem Feix Hlaax 16-18 haih duqv zipv zeiv-daan yangh fienx daaih. Meih yaac haih dimv mangc yiem norm buonv-deic horngc zangc gorn, horngc zangc gorn, fai sou-lamz mangc gaax ninh mbuo haih bun nzie-weih meih longc duqv norm computer wuih.

**HAAIX NYUNGC HAIH TENGX TAUX DONGH**

**MAIV HAIH DOQC, FAI FIEV ANGGITV NZAANGC NYEI MIENH?**

Dinc mungz (Internet) ganh haih tengx dau taux faaux houz nyei waac-naaic maaih 12 diuh waac-finx (phone line) tengx dongh maiv haih gorngv Anggitv waac nyei mienh, liemh Vietnaam mienh. Faaux Houz Zeqv-Weic Gorn yaac mbenc dimv taux camv nyungc waac, dimv waac nyei piux, caux biux mengh yiem 59 fingx maiv haih gorngv Anggitv waac nyei, liemh jienv, Baeqc Miuh, Kamenx, Laau-zaa, caux Vietnaam.

**HAAIX NYUNGC HAIH TENGX TAUX DONGH**

**MAIV HAIH DOQC NYEI MIENH?**

Meih corc haih bieqc buonc heuc yangh finx waac duqv nyei.

**HAAIX NYUNGC HAIH TENGX TAUX DONGH SIN ZANGC MAAIH**

**HEI-WEIH NYEI CAUX MAIV HAIH DINH SOU-DAAN NYEI MIENH?**

Meih corc haih bieqc buonc yangh finx-waac fai dinc mungz (online) nyei jaa-muotc. Meih yaac haih lorz laanh biauv zong mienh fai ha’nziaauc doic weic tengx meih dinh yiem sou-daan.

**GANH LAANH MIENH HAIH TENGX YIE DINH ZEIV-DAAN**

**DIV YIE NYEI FAI?**

MAIV. Meih haih naaic mienh tengx faan mbuox meih dinh zeiv-daan nyei, meih maiv haih bun ganh laanh mienh tengx meih dinh sou-daan div meih.

**Njiec Buoz Zoux**

Saauv bieqc se tipv lingc bun! Faaux jienv mbuox benx 2020 nyei yietc laanh Faaux Houz Div Dorng caux tengx zunv dingc weic oix bun YIETC ZUNGV Naamh Dong Yaac Ziou nyei Meiv Guoqv Mienh bun haih duqv buatc yaac bun haih duqv haiz. Hoqc hiuv gauh camv bieqc mangc: bit.ly/SEARACCensusPledge

**HNANGV HAAIX NOR HAIH HIUV DINGC MEIH SE DUQV FUNX BIEQC?**

1. Dinh meih nyei faaux mienh houz daan. Gorngv bieqc buonc faaux mienh houz nyei jauv mbuox mengh meih nyei doic caux hmuangv doic se jienv haic.
2. Zimh mangc weic lorz hiuv [gorn-baengx sou-horngh](https://www.countusin2020.org/resources) haaix zanc bun sou-daan cuotv, hnangv haaix nor dinh ninh, dongh haih tengx duqv nyei waac, gauh camv nyei.
3. Zoux gong bun Faaux Mienh Houz nyei Zeqv-Weic Gorn benx yietc laanh tengx dimv mienh houz nyei mienh mingh taux mienh nyei biauv saauv ninh mbuo, se gorngv ninh mbuo maiv wuih faaux mienh houz daan. Lorz mangc maaih tong fienx tim jaa [naaiv](https://2020census.gov/en/jobs).

1. 1 Meiv Guoqv Horngc Zangc Zaah Dimv, 2015 5-hnyangx funx nyei buonc

   [↑](#footnote-ref-1)